आदम

आदम (बाइबिली इब्रानी: אָדָם‎, प्राचीन यूनानी: Ἀδάμ, अरबी: آدَم) इब्राहीमी धर्मों में आदिपुरुष है। ईसाई धर्म के अनुसार, आदम अदन की वाटिका में ज्ञान के वृक्ष से खाकर पाप करता है। इससे विश्व में मृत्यु और पाप फैलता है, और मानव को वाटिका से निकाला जाता है। केवल यीशु के सूली पर चढ़ने से मानवता को छुड़ाया जा सकता है। इस्लाम में, आदम पृथ्वी का ख़लीफ़ा है। वह वाटिका में अमरता के वृक्ष से खाकर पाप करता है, जिस हेतु उसे वाटिका से निकाला जाता है। जब आदम अपने पाप पर पछताता है, ईश्वर उसे क्षमा कर देते हैं। यह मानव के लिए एक मार्गदर्शन है, जिससे पापी व्यक्ति अपनी ग़लती से अवगत होकर पछता सकें। कहानी उत्पत्ति पुस्तक में, "आदम" नाम सबसे पहले मानव को दिया जाता है। इसका प्रयोग सर्वनाम, "एक मानव" और "मानवजाति" के लिए भी किया जाता है। उत्पत्ति 1 में परमेश्वर विश्व तथा आदम यानी मानवजाति की सृष्टि करते हैं। उत्पत्ति 2 में, परमेश्वर "आदम" यानी एक पुरुष को "भूमि की मिट्टी" से रचते हैं, उसे अदन की वाटिका में डालकर, उसकी एक साथी हव्वा को भी रचते हैं। उत्पत्ति 3 में, आदम और हव्वा ज्ञान के वृक्ष से फल खाते हैं और इस कारण परमेश्वर उन्हें पृथ्वी पर अपने मज़दूर की रोटी खाने तथा मरने के बाद मिट्टी में मिलने का दंड देते हैं। उत्पत्ति 4 में आदम के पुत्रों की कहानी दी गई है और उत्पत्ति 5 में शेत से नूह तक उसकी वंशावली है। सन्दर्भ इन्हें भी देखें इब्राहीमी धर्म मनु बाहरी कड़ियाँ विकिमीडिया कॉमन्स पर Adam (Biblical figure) से सम्बन्धित मीडिया The Wiktionary definition of आदम